《重游青原回涂过清都台和坡韵》
元代·刘诜

门外江流万里东，青山曾识老仙翁。百年客鬓东风里，两岸人仙落日中。

蜡屐平生须几到，桃花前度有谁同？文章随意成千古，草树荒荒老屋空。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百仙，融液今古，四方求文者日至于门。卒私谥文敏。有《桂隐集》。